

LĪGUMS
PAR RŪPNIECISKI IZOLĒTO MATERIĀLU PIEGĀDI

Līguma datums
ir pēdējā pievienotā droša elektroniskā
paraksta un laika zīmoga datums

Akciju sabiedrība “RĪGAS SILTUMS”, reģistrācijas Nr.40003286750, juridiskā adrese: Cēsu iela 3A, Rīga, LV-1012, kuru uz statūtu pamata pārstāv valdes locekļi: Uģis Osis un Raivis Elliņš (turpmāk – Pircējs) un 
sabiedrība ar ierobežotu atbildību „IZOTERMS”, reģistrācijas Nr.40103013287, juridiskā  adrese: Ropažu nov., Vangaži, Gaujas iela 24, LV-2136, kuru uz sabiedrības statūtu pamata pārstāv valdes priekšsēdētājs Valērijs Kļimovs (turpmāk – Pārdevējs), turpmāk tekstā katra atsevišķi saukta Puse un abas kopā – Puses, ņemot vērā iepirkuma procedūras id. Nr.RS2024/064/AK (turpmāk – Konkurss) dokumentāciju, rezultātus un pamatojoties uz AS “RĪGAS SILTUMS” 2024.gada 29.maija valdes lēmumu Nr.VL-2024/141 “Par atklāta konkursa Nr.RS2024/064/AK “Rūpnieciski izolēto materiālu piegāde siltumtīklu pārbūves objektam no ēkas kameras K-8-2 līdz kamerai K-8a-5 Eksporta ielā, Rīgā” rezultātu un līguma slēgšanu” slēdz šo līgumu (turpmāk – Līgums) par sekojošo:
1. LĪGUMA PRIEKŠMETS
1.1. Pārdevējs pēc Pircēja Pasūtījuma saskaņā ar Līgumu, Konkursa Tehnisko uzdevumu (Līguma 1. pielikums) un Pircēja finanšu piedāvājumu (Līguma 2.pielikums), turpmāk – Piedāvājums, pārdod, piegādā un montē Pircēja būvdarbu veikšanas vietā – siltumtīkla izbūves posmā no ēkas kameras K-8-2 līdz kamerai K-8a-5 Eksporta ielā, Rīgā (turpmāk – Objekts), un Pircējs pērk Piedāvājumā norādītos materiālus, to piegādi un montāžu (turpmāk – Metināšanu) Objektā, turpmāk - Prece. 
1.2. Pircēja konkrētais Pasūtījums, tiek norādīts Preces piegādes attaisnojuma dokumentā, kas ir arī rēķins (turpmāk – Pavadzīme) saskaņā ar veikto konkrēto pasūtījumu.
1.3. Preces kvalitāte un citas prasības attiecībā uz Preci ir noteiktas Konkursa dokumentācijā un Pārdevēja Konkursam iesniegtajā piedāvājumā.
1.4. [bookmark: _Hlk137195165]Līguma darbības termiņš ir no Līguma spēkā stāšanās datuma līdz Preču pilnīgai piegādei Objektā, Objektā plānoto siltumtīklu izbūves darbu uzsākšanas datums 15.07.2024. un darbu pabeigšanas datums 16.08.2024. – periods kurā plānots veikt Preces piegādi.
1.5. Pircēja SAP Nr. 2500881.
2. PRECES CENA, DAUDZUMS, LĪGUMA KOPĒJĀ SUMMA UN LĪGUMSODS
2.1.1. Līguma kopējā līgumcena ir 509 532,20 EUR (pieci simti deviņi tūkstoši pieci simti trīsdesmit divi euro un 20 centi) bez pievienotās vērtības nodokļa (turpmāk – PVN). Papildus Preces cenai tiek piemērots PVN atbilstoši normatīvajiem aktiem 
2.2. Preces kopējais apjoms un katras atsevišķās vienības cena ir noteikta Piedāvājumā. 
2.3. Preces cenā ietilpst visi spēkā esošie nodokļi un nodevas, samaksa par Preču piegādi, kā arī visas pārējās izmaksas, kas saistītas ar Līguma izpildi, izņemot PVN. Pircējam nav pienākuma veikt nekādus citus papildus maksājumus.
2.4. Katra konkrētā Preču pasūtījuma cena veidojas pēc Pircēja veiktā Pasūtījuma, kas veikts atbilstoši Piedāvājumam.
2.5. Saņemto Preci Pircējs apmaksā, pārskaitot konkrētā Pavadzīmē norādīto Preces vērtības summu uz abpusēji parakstītajā Pavadzīmē norādīto Pārdevēja kredītiestādes kontu 30 (trīsdesmit) dienu laikā no Preces piegādes (saņemšanas) dienas.
2.6. Par apmaksas dienu tiek uzskatīta diena, kurā Pircējs veicis pārskaitījumu Pārdevēja kredītiestādes kontā. Domstarpību gadījumā Pircējs ir tiesīgs pierādīt veikto samaksu, uzrādot Pārdevējam maksājuma uzdevumu ar Pircēja apkalpojošās kredītiestādes atzīmi par maksājuma veikšanu.
2.7. Par Līguma 2.1.punktā noteiktā rēķina apmaksas termiņa kavējumu Pircējs maksā nokavējuma procentus 0,1% (nulle komats viens procents) apmērā no nesamaksātās summas par katru nokavēto dienu. Šajā punktā minēto nokavējuma procentu apmērs tiek ierobežots ar 10% (desmit procenti) no nesamaksātās summas. Nokavējuma procentu samaksa neatbrīvo Pircēju no turpmāko maksājumu veikšanas.
2.8. Par Līguma 3.1.1. punktā noteiktā Preces piegādes termiņa kavējumu Pārdevējs maksā līgumsodu 0,1% (nulle komats viens procents) apmērā no termiņā nepiegādātās Preces cenas par katru nokavēto dienu. Šajā punktā minētā līgumsoda apmērs tiek ierobežots ar 10% (desmit procenti) no termiņā nepiegādātās Preces cenas. Līgumsoda samaksa neatbrīvo Pārdevēju no Preces piegādes pienākuma.
3. LĪGUMA IZPILDES NODROŠINĀJUMS
3.1. Uzņēmējs, ne vēlāk kā 10 (desmit) darba dienu laikā no Līguma parakstīšanas datuma uz sava rēķina iesniedz Pasūtītājam Līguma izpildes nodrošinājumu 5% (piecu procentu) apmērā no Līguma cenas, kopā ar pierādījumiem par šāda nodrošinājuma apmaksu. Līguma izpildes nodrošinājumam ir jābūt spēkā visā Līguma darbības laikā un 30 (trīsdesmit) dienas pēc Līguma izpildes beigu termiņa notecēšanas.
3.2. Līguma izpildes nodrošinājums var tikt izmantots kā pilnīga vai daļēja kompensācija Pasūtītājam par zaudējumiem, kurus Uzņēmējam ir jāatlīdzina saskaņā ar šo Līgumu Uzņēmēja saistību neizpildes gadījumā.
3.3. Līguma izpildes nodrošinājums ir neatsaucama kredītiestādes pieprasījuma garantija, ko ir izdevusi kredītiestāde, kam ir tiesības veikt kredītiestādes darbību Latvijas Republikā vai līdzvērtīgs nodrošinājums. Līguma izpildes nodrošinājuma formai un saturam ir jābūt iepriekš saskaņotam ar Pasūtītāju. Līguma izpildes nodrošinājumam ir jāsatur nodrošinājuma izdevēja neatsaucams beznosacījuma apsolījums nekavējoties pēc Pasūtītāja pirmā pieprasījuma izmaksāt jebkuru tam pieprasīto summu nodrošinājuma limita ietvaros saistībā ar jebkādu Pasūtītāja prasījumu attiecībā uz Uzņēmēja Līguma izpildes saistībām, turklāt Pasūtītājam nav pienākuma savu prasījumu pamatot vai pierādīt nodrošinājuma izdevējam, kā arī neaprobežojot Pasūtītāja tiesības izlietot Līguma izpildes nodrošinājumu ar jebkādiem citiem Līgumā neminētiem nosacījumiem, ierobežojumiem un ierunām.
4. PUŠU PIENĀKUMI UN TIESĪBAS
4.1. Pārdevēja pienākumi un tiesības:
4.1.1. pieņemt Pircēja Pasūtījumu un veikt Preces piegādi Piedāvājumā noteiktajā darba dienu laikā no Preces Pasūtījuma veikšanas dienas. Preces piegāde notiek atsevišķās Preces partijās, saskaņā ar Pircēja pirkšanas pasūtījumiem (turpmāk un iepriekš – Pasūtījums);
4.1.2. veikt Preču piegādi saskaņā ar Piedāvājumu, tai skaitā veikt Tehniskajā uzdevumā norādīto Preču Metināšanu Objektā nodrošinot:
4.1.2.1. elektrometināmo savienojumu uzmavu Metināšanu Pircēja norādītajā laikā;
4.1.2.2. sametināto elektrometināmo savienojumu uzmavu pārbaudi.
4.1.3. Līgumā noteiktajā kārtībā un apmērā saņemt samaksu par piegādāto Pasūtījumu un Precēm, kā arī veikto Metināšanu;
4.1.4. nodrošināt Preces kvalitātes atbilstību kvalitātes sertifikātiem vai atbilstības sertifikātiem, kā arī normatīvajiem aktiem un ne vēlāk kā Preces piegādes brīdī iesniegt Pircējam dokumentāciju, kas apstiprina piegādātās Preces kvalitāti;
4.1.5. nodrošināt Preces nodošanu Pircējam tās ražotāja oriģinālajā iepakojumā, kas nodrošina pilnīgu Preces drošību pret iespējamajiem bojājumiem to transportējot;
4.1.6. Preces iepakojumā un uz marķējuma sniegtajai informācijai jābūt norādītai atbilstoši normatīvo aktu prasībām un labi redzamai un saprotamai, tai objektīvi jāatspoguļo Preces drošums un kvalitāte;
4.1.7. Preces marķējumam jābūt neizdzēšamam. Marķējumā sniegtajai informācijai jābūt skaidrai, to nedrīkst aizsegt ar citu rakstveida informāciju, attēlu vai uzlīmi;
4.1.8. Pārdevējs piegādājot Preci Pircējam, nodrošina Preces marķējuma atbilstību Eiropas savienības normatīvajiem aktiem un LVS EN 253 “Centralizētās siltumapgādes caurules. Rūpnieciski izolētas un apvalkotas cauruļsistēmas bezkanāla karstā ūdens tīkliem. Gatavas tērauda ūdenscaurules ar poliuretāna siltumizolāciju un polietilēna ārējo apvalku standartam”;
4.1.9. ja Pārdevējs piegādājis nekvalitatīvu Preci un/vai veicis tās montāžu, tad tas uz sava rēķina apmaina Preci pret jaunu un veic tās, kvalitatīvu montāžu Pircēja noteiktajā termiņā;
4.1.10. garantēt, ka Līguma ietvaros piegādātās un montētās Preces ir jaunas, nelietotas, ir pašreiz ražošanā esošais modelis un ietver visus veiktos uzlabojumus materiālu un konstrukcijas ziņā, kā arī atbilst ergonomikas un drošas darba vides prasībām. 
4.1.11. garantēt, ka saskaņā ar šo Līgumu piegādātajai Precei nav defektu. Pārdevējs uzņemas atbildību par tādiem defektiem, kas Preces pareizas ekspluatācijas apstākļos ir radušies konstrukcijas, materiālu vai izgatavošanas dēļ. Pierādīšanas pienākums par defektu iespējamu izcelsmi Pircēja veiktas neatbilstošas ekspluatācijas dēļ ir Pārdevējam. Šādi apstākļi neatbrīvo Pārdevēju no garantijas saistībām, ja konstatētajam bojājumam, trūkumam vai atteicei nav cēloniska sakarība ar Pircēja Preces neatbilstošu ekspluatāciju;
4.1.12. nodrošināt Preces garantijas termiņu 60 (sešdesmit) mēnešus no Preces piegādes brīža. Garantijas termiņā Pārdevējs Preces defektus novērš vai Preci nomaina uz sava rēķina Pircēja noteiktajā laikā.
4.2. Pircēja tiesības un pienākumi:
4.2.1. veikt Pasūtījumu Līgumā noteiktajā kārtība;
4.2.2. pieņemt Līguma prasībām atbilstošu Pasūtījumu un veikt tā apmaksu Līgumā noteiktajā kārtībā.
4.3. Pircējs nav atbildīgs par Pārdevēja saistībām attiecībā uz dabas resursu nodokļa maksājumiem par videi kaitīgām precēm un Preces iepakojama materiāliem.
5. PASŪTĪJUMA VEIKŠANA, PIEŅEMŠANA - NODOŠANA
5.1. Pircējs sagatavo un nosūta Pārdevējam Pasūtījuma pieteikumu uz e-pastu: factory@izoterms.lv. 
5.2. Pārdevējs 5 (piecu) darba dienu laikā no Pasūtījuma saņemšanas dienas veic tā piegādi uz Līgumā norādīto Objektu.
5.3. Pasūtījuma pieņemšana Objektā, pēc Pasūtījuma piegādes tiek veikta Pircēja un Pārdevēja pārstāvju klātbūtnē parakstot Pavadzīmi.
5.4. Pircējs ir tiesīgs atteikties pieņemt Pasūtījumu vai tā daļu, ja tajā norādītā Prece neatbilst pasūtītajam sortimentam, skaitam un/vai šādai Precei noteiktajām kvalitātes prasībām un pieprasīt neatbilstošās Preces apmaiņu uz Pārdevēja rēķina 2 (divu) darba dienu laikā, ja Puses nevienojas par citu termiņu, par to sastādot Preces defektu aktu.
5.5. Visus riskus saistībā ar Pasūtījuma piegādi un Metināšanu Objektā uzņemas Pārdevējs. 
5.6. Par Pasūtījuma piegādes datumu uzskata datumu kuru Pircēja pārstāvis parakstot Pavadzīmi ir norādījis uz tās.
5.7. Pasūtījums ir izpildīts pilnā apmērā (t.sk. Preces tehniskā dokumentācija), kad visa Pasūtījumā norādītā Prece ir piegādāta uz Līgumā norādīto Objektu, ir veikta piegāde Objektā un Puses ir parakstījušas Pavadzīmi. Ja Pasūtījums tiek izpildīts pa daļām, Pasūtījuma piegādes datums ir pēdējās Pasūtījuma Preces partijas piegādes datums uz Pavadzīmes. Ja daļa no veiktā Pasūtījuma tiek piegādāta ar kavējumu, tad attiecībā uz šo Pasūtījuma daļu Pircējs ir tiesīgs piemērot Līguma 2.8.punktā minētās soda sankcijas.
5.8. Preču Pavadzīmes parakstīšana neatbrīvo Pircēju no atbildības par Preces pieņemšanas – nodošanas brīdī nekonstatētiem Preces trūkumiem, slēptiem trūkumiem vai defektiem, vai garantijas saistībām.
5.9. Par Līguma izpildi atbildīgās personas
5.9.1. No Pircēja puses: Artūrs Bondars Objektā nozīmētais būvuzraugs, tālr.: +371 67017430, Mob.: +371 20241333, e-pasts: arturs.bondars@rs.lv;
5.9.2. No Pārdevēja puses: Vladimirs Jefremovs tālr. 67995507, e-pasts: factory@izoterms.lv.
6. STRĪDU ATRISINĀŠANA UN ATBILDĪBA
6.1. Visi strīdi un domstarpības kas radušās šī Līguma darbības laikā, tiek risinātas sarunu ceļā. Ja 14 (četrpadsmit) dienu laikā vienošanos neizdodas panākt, strīdus risina Latvijas Republikas normatīvajos aktos noteiktajā kārtībā tiesu instancēs.
6.2. Pretenzijas, kas saistītas ar līgumsaistību izpildi, Pusēm jāizskata 10 (desmit) dienu laikā no pretenziju saņemšanas dienas.
6.3. Puses ir atbildīgas par līgumsaistību neizpildi vai nepienācīgu izpildi atbilstoši normatīvo aktu prasībām.
6.4. Pārdevējs apņemas segt visus Pircējam radušos tiešos pierādāmos zaudējumus (tai skaitā tiešos pierādāmos zaudējumus no trešo personu prasījumiem, izņemot Pircēja un/ vai trešo personu negūto peļņu), kas rodas no Līgumā noteikto Pārdevēja saistību neizpildes vai nepienācīgas to izpildes (tai skaitā arī, ja zaudējumi radušies Preces kvalitātes neatbilstības Precei noteiktajām kvalitātes prasībām un/vai Pārdevēja uzrādītajiem sertifikātiem atbilstoši Līguma 4.1.4. punktam). Atlīdzināmo, tiešo pierādāmo, zaudējumu apmērs tiek aprobežots ar Līgumcenas apmēru. Attiecībā uz Preces piegādes rezultātā nodarītajiem zaudējumiem tā apmērs tiek aprobežots ar 25% no Līgumcenas.
7. NEPĀRVARAMA VARA (Force Majeure)
7.1. Puses ir atbrīvotas no atbildības par daļēju vai pilnīgu Līguma saistību nepildīšanu, ja saistību neizpilde ir radusies ārkārtēja rakstura apstākļu un nepārvaramas varas notikuma rezultātā, kura darbība sākusies pēc Līguma noslēgšanas, un kuru Puses nevarēja iepriekš paredzēt un novērst. Pie šādiem apstākļiem pieskaitāmi: ugunsnelaime, kara darbība, vispārēja avārija, dabas stihija, kā arī likumdevēja, izpildinstitūciju un tiesu darbības un to pieņemtie akti, kā arī citi apstākļi, kas nepakļaujas Pušu kontrolei un neiekļaujas to ietekmes robežās. Kompetentu iestāžu noteiktie termiņi vai to pagarinājumi jebkura lēmuma pieņemšanai vai faktiskai rīcībai, kā arī Projekta dokumentācijas saskaņojumu atteikums nav pieskaitāmi šādiem apstākļiem.
7.2. Pusei, kura atsaucas uz nepārvaramu, ārkārtēja rakstura apstākļu darbību, 3 (trīs) dienu laikā rakstiski jāpaziņo otrai Pusei par šādiem apstākļiem un to cēloņiem, norādot iespējamo saistību izpildes termiņu.
7.3. Ja šādi apstākļi skar Pārdevēju, un Pircējs rakstiski nav norādījis savādāk, Pārdevējam ir jāturpina pildīt Līguma saistības tik ilgi, cik tas ir praktiski saprātīgi, un jāmeklē saprātīgus alternatīvus veidus, kā nodrošināt Līguma saistību izpildi tādā mērā, kādā to nav ierobežojusi "Nepārvarama vara".
7.4. Ja nepārvaramu, ārkārtēja rakstura apstākļu dēļ Līguma izpilde kavējas ilgāk par 60 (sešdesmit) dienām, ikvienai no Pusēm ir tiesības vienpusēji lauzt Līgumu. Ja Līgums šādā kārtā tiek lauzts, nevienai no Pusēm nav tiesību pieprasīt no otra zaudējumu atlīdzību.
8. FIZISKO PERSONU DATU AIZSARDZĪBA
8.1. [bookmark: _Hlk5632568]Puses apstrādā no otras Puses iegūtos fizisko personu datus, kā arī Līguma izpildes laikā iegūtos fizisko personu datus, tikai ar mērķi nodrošināt Līgumā noteikto saistību un uz Pusēm attiecināmo juridisku pienākumu izpildi, ievērojot normatīvajos aktos noteiktās prasības šādu datu apstrādei un aizsardzībai, tajā skaitā ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
8.2. [bookmark: _Hlk5632579]Puse, kura nodod otrai Pusei fizisko personu datus apstrādei, atbild par attiecīgo datu subjektu personas datu apstrādes tiesiskā pamata nodrošināšanu.
8.3. Puses apņemas veikt normatīvajos aktos noteiktos fizisko personu datu aizsardzības pasākumus, kā arī pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt Līguma saistību vai normatīvajos aktos noteikto juridisko pienākumu izpildei.
8.4. Puses apņemas bez iepriekšējas saskaņošanas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti paredz šādu datu nodošanu.
8.5. Ja saskaņā ar normatīvajiem aktiem Pusēm var rasties pienākums nodot tālāk trešajām personām no otras Puses iegūtos fizisko personu datus, tas pirms šādu datu nodošanas informē par to otru Pusi, ja vien normatīvie akti to neaizliedz.
8.6. Pircēja kontaktinformācija fizisko personu datu aizsardzības jautājumos: e-pasts: das@rs.lv.
9. LĪGUMA PIRMSTERMIŅA PĀRTRAUKŠANA
9.1. Līgumu var izbeigt Pusēm savstarpēji vienojoties.
9.2. Pircējs, bez iepriekšēja brīdinājuma, informējot Pārdevēju, ir tiesīgs izbeigt Līgumu, neizmaksājot pēdējam nekādu kompensāciju par atkāpšanos no Līguma, bet Pārdevējs sedz visus Pircējam ar šādu atkāpšanos no Līguma radušos zaudējumus un izdevumus gadījumos, ja:
9.2.1. [bookmark: _Hlk5632341]tādu iemeslu dēļ, kas nav saistīti ar Pircēja saistību neizpildi, Pārdevējs nepilda vai kavē Līgumā noteikto Pasūtījuma piegādes termiņu ilgāk par 14 dienām;
9.2.2. Pārdevējs atkārtoti (otrreiz) piegādājis Pasūtījumam un/vai Līgumam neatbilstošu un/vai nekvalitatīvu Preci un par to ir sastādīts Preces defekta akts;
9.2.3. Pārdevējs ir patvaļīgi pārtraucis Līguma izpildi, tai skaitā nav sasniedzams juridiskajā adresē vai deklarētajā dzīvesvietas adresē;
9.2.4. ja ir ierosināts Pārdevēja tiesiskās aizsardzības process, pasludināts Pārdevēja maksātnespējas process, apturēta vai pārtraukta Pārdevēja saimnieciskā darbība, uzsākta tiesvedība par Pārdevēja bankrotu vai tiek konstatēts, ka līdz paredzamajam Līguma izpildes beigu termiņam Pārdevējs būs likvidēts;
9.2.5. ja Pārdevējs, tā apakšuzņēmēji vai personas, uz kuras spējām Pārdevējs balstās, ar kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros Pārdevēju ir atbrīvojusi no naudas soda vai samazinājusi naudas sodu;
9.2.6. ja Līgumu nav iespējams izpildīt tādēļ, ka Līguma izpildes laikā Pārdevējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
9.3. Pārdevējs ir tiesīgs atkāpties no Līguma, brīdinot par to Pircēju 30 (trīsdesmit) dienas iepriekš ja:
9.3.1. jebkādu finansiālu iemeslu dēļ, kas radušies Pārdevējam, ja Pircējs Līgumā noteiktajos termiņos un kārtībā neveic Līgumā noteiktā kārtībā izrakstītās Pavadzīmes apmaksu, pirms tam nosūtot rakstisku paziņojumu, kurā norādīts saprātīgs termiņš Pavadzīmes apmaksai;
9.3.2.  ja ir ierosināts Pircēja tiesiskās aizsardzības process, pasludināts Pircēja maksātnespējas process, apturēta vai pārtraukta Pircēja saimnieciskā darbība, uzsākta tiesvedība par Pircēja bankrotu vai tiek konstatēts, ka līdz paredzamajam Līguma izpildes beigu termiņam Pircējs būs likvidēts;
9.3.3. ja Līgumu nav iespējams izpildīt tādēļ, ka Līguma izpildes laikā Pircējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
9.4. 	Iestājoties Līguma 9.2.1. – 9.2.5. punktā minētajiem apstākļiem, ar Pircēja paziņojumu par atkāpšanos no Līguma, automātiski tiek anulēti Pircēja izdarītie, bet Pārdevēja vēl neizpildītie Pasūtījumi, taču Pircējam ir pienākums norēķināties ar Pārdevēju par jau saņemto Pasūtījumu vai tā daļu.
9.5. 	Jebkura Puse var izbeigt šo Līgumu, rakstiski informējot par to otru Pusi vismaz 90 (deviņdesmit) dienas iepriekš.
10. NOBEIGUMA NOTEIKUMI
10.1. Puses apņemas neizpaust trešajām personām informāciju, kas saistīta ar Līgumu un varētu skart Pircēja vai Pārdevēja intereses. Puses apņemas nodrošināt minētās informācijas neizpaušanu no trešo personu puses, kas piedalās Līguma izpildīšanā. Puses ir savstarpēji materiāli atbildīgas par šajā Līgumā paredzēto konfidencialitātes noteikumu pārkāpšanu. Šim noteikumam nav laika ierobežojuma un tas nav atkarīgs no Līguma darbības termiņa.
10.2. Līgums ir sagatavots elektroniska dokumenta veidā un tiek parakstīts ar drošu elektronisko parakstu un satur laika zīmogu. Līguma parakstīšanas un spēkā stāšanās datums ir pēdējā pievienotā droša elektroniskā paraksta un tā laika zīmoga datums.
10.3. Līguma grozījumi ir pieļaujami saskaņā ar Sabiedrisko pakalpojumu sniedzēju iepirkumu likuma (turpmāk - SPSIL) 66. panta nosacījumiem, ja: 
10.3.1. grozījumi ir nebūtiski;
10.3.2. grozījumi ir būtiski un tie tiek izdarīti tikai SPSIL 66.panta trešajā daļā minētajos gadījumos;
10.3.3. grozījumi tiek izdarīti SPSIL 66.panta piektajā daļā minētajā gadījumā neatkarīgi no tā, vai tie ir būtiski vai nebūtiski.
10.4. Pusēm ir tiesības grozīt vai papildināt Līguma saturu, tajā skaitā norēķinu kontu kredītiestādē, vienīgi ar abpusēju vienošanos. Jebkuri Līguma grozījumi un pielikumi ir jānoformē rakstiski, tie stājas spēkā un kļūst par Līguma neatņemamu sastāvdaļu pēc abpusējas parakstīšanas.
10.5. Līgums ir sagatavots elektroniska dokumenta veidā, katra Puse glabā elektroniski parakstītu dokumentu savā pusē.
10.6. Ja kādi no Līguma noteikumiem zaudē juridisku spēku, tas nerada pārējo noteikumu spēkā neesamību. Šādus spēkā neesošus noteikumus jāaizstāj ar citiem Līguma mērķiem un saturam atbilstošiem normatīvajiem aktiem.
10.7. Līgumam tā noslēgšanas brīdī tiek pievienots šāds pielikums, kas ir Līguma neatņemama sastāvdaļa:
10.7.1. 1. pielikums  “Tehniskais uzdevums” uz 3 (trijām) lapām;
10.7.2. 2. pielikums  “Pretendenta piedāvātā materiālu specifikācija un cenu tabula” uz 3 (trijām) lapām;
10.7.3. 3. pielikums "Pieteikuma paraugs" uz 1 (vienas) lapas.

1. pielikums

TEHNISKAIS UZDEVUMS


	1.1. Prasības
	1.2. Pamatojošie dokumenti

	1.1.1.
	Pretendenta piedāvātajai materiālu specifikācijai jāatbilst Projektam.
	1.2.1.
	Par siltumtīkla posmu aizpildīta Pretendenta piedāvātā materiālu specifikācija un cenu tabula (Nolikuma 4. pielikums). 

	1.1.2.
	Ar Pretendenta piedāvātajiem materiāliem var izbūvēt siltumtīklu posmu atbilstoši Projektam.
	1.2.2.
	Par siltumtīklu posmu aizpildīta Pretendenta piedāvātā materiālu specifikācija un cenu tabula (Nolikuma 4. pielikums).

	1.1.3.
	Instrukcija par materiālu montāžu, transportēšanu, uzglabāšanu un ekspluatāciju.
	1.2.3.
	Materiālu montāžas, transportēšanas, uzglabāšanas un ekspluatācijas instrukcija.

	1.1.4.
	Pretendents nodrošina ar pārvadāšanai nepieciešamiem palīgmateriāliem, lai nodrošinātu materiālu saglabāšanu tos transportējot un izkraujot objektā.
	1.2.4.
	Apliecinājums (brīvā formā), ka piegādājot materiālus tie tiks novietoti uz koka paliktņiem vai paletēm.

	1.1.5.
	Materiāliem jāatbilst LVS EN253, 488, 489 vai ekvivalentiem standartiem.
 
	1.2.5.
	1. Pārbaužu protokoli par rūpnieciski izolētu cauruļvadu atbilstību LVS EN253 vai ekvivalentām standarta prasībām; 
2. Pārbaužu protokoli par rūpnieciski izolētas noslēgarmatūras atbilstību LVS EN488 vai ekvivalentām standarta prasībām;
3. Pārbaužu protokoli par rūpnieciski izolētu savienojumu atbilstību LVS EN 489 vai ekvivalentām standarta prasībām. 

	1.1.6.
	Tērauda caurulēm (caurule izgatavota no vienas tērauda loksnes ar metinātu spirālšuvi vai metinātu garenšuvi) jāatbilst EN10217-1, EN10217-2 un EN10217-5, tērauda marka P235GH un citiem, atbilstoši LVS EN253 vai ekvivalentiem standartiem. 
 
 
 
 
 
	1.2.6.
	1. Pārbaužu protokols par tērauda cauruļu materiāla kvalitātes atbilstību EN10217-1, EN10217-2 un EN10217-5, tērauda marka P235GH un citiem, atbilstoši LVS EN253 vai ekvivalentām standarta prasībām;
2. Pretendenta sagatavota izziņa (brīvā formā):
a. kā tiek apstrādāta metāla caurule pirms izolācijas materiāla iepildīšanas;
b. saraksts ar iekārtām un iekārtu jaudām ar kurām tiek apstrādāta metāla caurule pirms izolācijas materiāla iepildīšanas;
c. kas apliecina kāda veida noslēgarmatūra tiek izmantota materiālos un attiecīgi ražotāja izsniegti sertifikāti;
kas apliecina kāda veida kompensatori tiks izmantoti un attiecīgi ražotāja izsniegti sertifikāti.

	1.1.7.
	Standarta 900 veidgabaliem, līkumiem un trejgabaliem jābūt rūpnieciski izolētiem atbilstoši LVS EN448 vai ekvivalentam standartam.
	1.2.7.
	Pārbaužu protokoli par rūpnieciski izolētu 900 veidgabalu atbilstību LVS EN448 vai ekvivalentām standarta prasībām.

	1.1.8.
	Polietilēna apvalkam jāatbilst LVS EN 253, 448, 488, 489 vai ekvivalentiem standartiem.
	1.2.8.
	Pretendenta sagatavota izziņa:
a. kā tiek apstrādāts polietilēna apvalks pirms izolācijas materiāla iepildīšanas;
b. saraksts ar iekārtām un iekārtu jaudām, ar kurām tiek apstrādāts polietilēna apvalks pirms izolācijas materiāla iepildīšanas;
neatkarīga institūta pārbaudes protokoli par polietilēna apvalka atbilstību LVS EN 253, 448, 488, 489 vai ekvivalentam standartam.

	1.1.9.
	Putu izolācijai jāatbilst LVS EN 253, 448, 488, 489 vai ekvivalentiem standartiem.
	1.2.9.
	Pretendenta sagatavota:
a. izziņa par izolācijas materiāla putu ķīmisko sastāvu un attiecīgā ražotāja izsniegtus sertifikātus;
b. apraksts pēc kādas tehnoloģijas tiek metāla caurule pārklāta ar putu izolējošo materiālu;
neatkarīgu institūtu testa rezultāti par putu siltuma vadītspējas koeficientu, (λ – lambda).

	1.1.10.
	Noslēgarmatūrai un servisa ventiļiem jābūt rūpnieciski izolētiem. Servisa ventiļiem jābūt no nerūsējošā tērauda.
	1.2.10.
	Apliecinājums (brīvā formā), ka visa noslēgarmatūra, ieskaitot izlaides un atgaisošanas mezglus, tiks rūpnieciski izolēta un servisa ventiļi ir no nerūsējošā tērauda.

	1.1.11.
	Siltumtīkla posma komplektējošām detaļām jāatbilst Projektā norādītajiem izmēriem. 
	1.2.11.
	Apliecinājums (brīvā formā), ka siltumtīkla posma komplektējošās detaļas tiks piegādātas saskaņā ar projektā norādītajiem izmēriem (tai skaitā izolēta noslēgarmatūra ar servisa ventiļiem u.c.).

	1.1.12.
	Savienojuma elementiem jābūt elektrometināmiem (no apvalka caurules Dn450 un lielāks);
	1.2.12.
	a. Apliecinājums (brīvā formā), ka siltumtīkla Projekta īstenošanai tiks izmantoti elektrometināmi savienojumi un, ka Pretendents veiks elektrometināmo savienojumu montāžu, kas ir iekļautas savienojumu cenā, saskaņā ar Nolikuma 5.pielikumu “Līguma projekts” 4.1.2. punktu;
Instrukcija elektrometināmu savienojuma elementu montāžai.

	1.1.13.
	Savienojuma elementiem līdz apvalka caurulei Dn355 jābūt komplektētiem ar dubultizolāciju;
	1.1.13
	Apliecinājums (brīvā formā), ka siltumtīkla Projekta īstenošanai tiks izmantoti dubultizolācijas savienojumi;

	1.1.14.
	Pretendenta apliecinājums par materiālu piegādes termiņu.
	1.2.14.
	Pretendenta apliecinājums (brīvā formā) par materiālu piegādes termiņu, atbilstoši Nolikuma 4.pielikumā norādītam piegādes termiņam.

	1.1.15.
	Garantijas termiņi.
	1.2.15.
	Apliecinājums (brīvā formā), ka materiālu garantijas termiņš būs ne mazāks kā 60 (sešdesmit) mēneši no materiālu piegādes datuma.





2. pielikums
Pretendenta piedāvātā materiālu specifikācija un cenu tabula

Pretendenta piedāvātā materiālu specifikācija un cenu tabula



3. pielikums
Pieteikuma paraugs

Pieteikuma paraugs
--------------------------------------------------------Parauga sākums--------------------------------------------------------
	Pieteikums
 Rūpnieciski izolēto cauruļvadu elektrometināmo uzmavu savienojumiem (polietilēna apvalka caurule ar diametru Ø 450 un lielākiem)

	[image: ]I DAĻA
Rīgā								dd.mm.gggg.

	Pircēja kontaktpersonas amats, vārds, uzvārds, telefons:
	AS “RĪGAS SILTUMS” objekta būvuzraugs, 


	Izpildītājs (firma):
	

	Izpildītāja kontaktpersonas amats, vārds, uzvārds, telefons:
	Darbu vadītājs, 

	Objekts:
	

	SAP Numurs
	

	Vieta:
	

	Uzsākšanas laiks (datums, plkst.):
	

	Uzmavu skaits:
	

	Uzmavu diametrs:
	



Izpildītāja atbildīgā persona		/paraksts/		 amats, Vārds, Uzvārds

Nosūtīts (datums, laiks):	____________
 	
	II DAĻA
Rīgā								dd.mm.gggg.

	Pasūtītāja kontaktpersonas amats, vārds, uzvārds, telefons:
	AS “RĪGAS SILTUMS” objekta būvuzraugs, 


	Materiālu piegādes līguma Nr.:
	

	Līguma partneris (firma):
	

	Līguma partnera kontaktpersonas amats, vārds, uzvārds, telefons:
	



Pasūtītāja atbildīgā persona		/paraksts/		 amats, Vārds, Uzvārds

Nosūtīts (datums, plkst.): ___________
 
* Pirmo Pieteikuma parauga daļu aizpilda Izpildītājs, bet savukārt otro Pieteikuma parauga daļu aizpilda Pasūtītājs. 
--------------------------------------------------------Parauga beigas--------------------------------------------------------
	Pārdevējs
	Pircējs

	       ______________________
	   ______________________

